पाएं अपने शहर की ताज़ा ख़बरें और फ्री ई-पेपरडाउनलोड करें
गुमला जिले में कोरोना संक्रमितों का आंकड़ा दो हजार के पार जाते हुए 2023 हो गया है। स्वास्थ्य विभाग से जारी आंकड़ों के अनुसार 1 मई को जिला अस्पताल समेत विभिन्न सामुदायिक स्वास्थ्य केंद्रों में कुल 1734 लोगों की जांच की गई, जिसमें 186 कोरोना के नए संक्रमित मरीज चिह्नित किए गए। जबकि संक्रमित मरीजों में से 105 मरीज स्वस्थ भी हो गए हैं।
जिनमें 7 मरीज कोविड केयर सेंटर से तथा 98 मरीज होम आइसोलेशन में स्वस्थ हुए हैं। वर्तमान में 58 मरीज हॉस्पिटलाइज है। 1965 होम आइसोलेशन में रहकर उपचार कर रहे हैं। इस प्रकार टेस्टिंग की संख्या में बढ़ोतरी होने के बाद भी संक्रमित मरीजों के आंकड़ों में औसत कमी आई है। टेस्टिंग की तुलना में यह आंकड़ा अब 12% से नीचे आ गया है। जिला प्रशासन नियमित रूप से टेस्टिंग की संख्या बढ़ाने पर बल दे रही है उसका अब सकारात्मक परिणाम नजर आने लगा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn